# McDonald's eCDP

McDonald's eCrew Development Program (en català: Programa electrònic d'entrenament de l'equip de McDonald's), també conegut com McDonald's eSmart o McDonald's eCDP, és un videojoc educatiu de Nintendo DS utilitzat pels empleats de McDonald's al Japó. Inclou guies, proves i minijocs per formar el personal nouvingut.
El joc només es va fer per ser utilitzat internament i mai es va llançar al públic. Es desconeix el desenvolupador del joc.

## Desenvolupament

El joc tenia un pressupost de 200 milions de iens i estava pensat per ser utilitzat a les 3.700 ubicacions de McDonald's del Japó a finals del 2010. Es va distribuir juntament amb una Nintendo DSi especial amb un logotip de McDonald's en relleu al davant.

## Jugabilitat

El joc ensenya al jugador a cuinar i servir diversos articles del menú de McDonald's i realitzar altres tasques del restaurant. Els jugadors poden crear el seu propi perfil per comparar-lo amb altres empleats i després posar a prova els seus coneixements i habilitats. Un cop finalitzada una prova, el joc proporciona al jugador una puntuació. La puntuació acostuma a ser realment estricta, ja que està pensada per als treballadors i no per a la persona mitjana.
Tot i no ser un joc públic, conté una sèrie de vídeos i sprites, una àmplia banda sonora i compatibilitat amb la Nintendo Wi-Fi Connection per a estadístiques.

## Descobriment

L'esforç per preservar aquest rar joc va començar al voltant de setembre de 2020, quan el youtuber estatunidenc Nick Robinson va poder trobar una còpia a Yahoo Auctions Japan, comprar-la per 345.678 iens i penjar la rom a Internet. També va fer un documental explicant el seu recorregut per obtenir el joc, llançat el 17 de novembre de 2020.
La preservació del joc li donaria una gran popularitat i començaria un esforç comunitari per investigar-lo i traduir-lo. També va ser possible arxivar el successor del joc, conegut com eSmart 2.0, una eina similar a eCDP però destinada al personal més avançat.

## Referències

* ↑ «McDonald's Trains New Employees with this Nintendo DS Game» (en anglès), 19-04-2010. [Consulta: 15 octubre 2022].
* ↑ Reilly, Jim. «McDonald's Japan Using Nintendo DS To Train Employees» (en anglès), 22-03-2010. [Consulta: 15 octubre 2022].
* ↑ «McDonalds Uses DS To Train Part Time Workers (andriasang.com blog, 03.21.2010)», 24-03-2010. Arxivat de l'original el 2010-03-24. [Consulta: 15 octubre 2022].
* ↑ «McDonald's Japan To Begin Training Employees with Nintendo DS, Software» (en anglès), 21-03-2010. [Consulta: 15 octubre 2022].
* ↑ «McDonald's Japan Teaches Burger Making With Nintendo DS: Video». [Consulta: 15 octubre 2022].
* ↑ Lehecka, Eddie. «Rare McDonald's Nintendo DSi with Training Software Surfaces on Auction Site» (en anglès americà), 30-06-2020. Arxivat de l'original el 2020-11-28. [Consulta: 15 octubre 2022].
* ↑ «The 10-Year Hunt for the Lost McDonald's DS Game». [Consulta: 15 octubre 2022].
* ↑ Houlihan, Ryan. «Do yourself a favor and watch this video about a lost McDonald's DS game» (en anglès). [Consulta: 15 octubre 2022].
* ↑ «The Saga Of The Ultra-Rare McDonald's DS Game Comes To An End After 11 Long Years» (en anglès), 12-01-2022. [Consulta: 15 octubre 2022].